

# Cod Ymddygiad Lleol Hysbysiadau Cosb Benodedig Addysg

Diwygiwyd, Awst 2023

## Sail Gyfreithiol a Rhesymeg

Mae Rheoliadau Addysg (Hysbysiadau Cosb) (Cymru) 2013 Llywodraeth Cymru (LlC) yn nodi ei bod yn ofynnol yn ôl y gyfraith i Awdurdodau Lleol (ALl) gadw at Ddeddf Addysg 1996 adran 444 i gynnwys hysbysiadau cosb fel un o’r ymyriadau i hybu gwell presenoldeb mewn ysgolion. Mae hyn yn golygu bod “rhaid rhoi sylw i’r canllawiau hyn ac mae disgwyl iddynt gael eu dilyn oni bai bod rheswm da dros wyro oddi wrthynt” (Canllawiau 2013 t3).

Mae presenoldeb reolaidd a phrydlondeb disgyblion mewn ysgolion a darpariaethau eraill yn ofyniad cyfreithiol ac yn hanfodol er mwyn i ddisgyblion wneud y mwyaf o’r cyfleoedd addysgol sydd ar gael iddynt. Yn ôl y gyfraith, mae trosedd yn digwydd os bydd rhiant/gofalwr yn methu â sicrhau presenoldeb reolaidd eu plentyn mewn ysgol/darpariaeth amgen a’r absenoldeb hwnnw heb ei awdurdodi gan yr ysgol.

Mae adrannau 444A a 444B Deddf Addysg 1996 yn nodi y gellir ymdrin ag achosion penodol o absenoldeb anawdurdodedig drwy hysbysiad cosb. Mae hysbysiad cosb yn ddirwy o hyd at £120 a gellir ei roi i riant/gofalwr o ganlyniad i ddiffyg presenoldeb reolaidd plentyn mewn ysgol/darpariaeth addysg.

Cyngor Bwrdeistref Sirol Castell-nedd Port Talbot sy’n gyfrifol am ddatblygu’r Rheoliadau Protocol (Hysbysiadau Cosb) (Cymru) 2013 a fydd yn weithredol yn Ysgolion Castell-nedd Port Talbot. Mae penaethiaid, gan gynnwys eu dirprwyon awdurdodedig a phenaethiaid cynorthwyol a’r heddlu yn gallu gofyn am hysbysiad cosb mewn perthynas â rhiant/gofalwr plant sydd ag absenoldeb anawdurdodedig o’r ysgol/darpariaeth addysg amgen. Mae’n rhaid i hysbysiadau cosb gydymffurfio â holl ofynion y Ddeddf Hawliau Dynol a’r holl ddeddfwriaeth Cyfle Cyfartal.

Bydd yr ALl yn ymchwilio i achosion o bresenoldeb afreolaidd o’r ysgol/darpariaeth addysg amgen ac yn dilyn gwaith achos priodol, a bydd yn cymryd camau cyfreithiol os yn briodol. Fodd bynnag, mae hysbysiadau cosb yn cynnig ffordd gyflym o ymyrryd er mwyn ymdrin â materion diffyg presenoldeb reolaidd cyn iddynt ymwreiddio. Bydd cyflwyno hysbysiadau cosb yn seiliedig ar feini prawf trothwy clir a fydd yn cael eu cymhwyso’n gyson ac yn deg ac a allai newid drwy ganllawiau newydd sy’n ymddangos gan Lywodraeth Cymru. Mae’n rhaid i bob unigolyn sydd wedi’i awdurdodi i roi hysbysiad cosb (a gwneud cais i gyflwyno un) gydymffurfio â’r canllawiau a nodir yn y cod ymddygiad hwn.

**Materion cynhwysiant a chydraddoldeb**

Mae’r ALl wedi ymrwymo i godi cyflawniad ei holl ddisgyblion yn barhaus. Mae disgwyliad bod ei holl ddisgyblion, beth bynnag fo’u hamgylchiadau neu anghenion unigol, yn gallu sicrhau eu hawl i addysg a dysg o ansawdd uchel. Mae presenoldeb gyson, felly, yn hollbwysig os yw ein holl ddisgyblion am fod yn llwyddiannus ac elwa o’r cyfleoedd a gynigir iddynt. Mae prydlondeb a phresenoldeb reolaidd yn hanfodol er mwyn galluogi plant i gyflawni eu llawn botensial yn ystod y tymor ysgol. Mae presenoldeb reolaidd hefyd yn sicrhau bod plant yn ddiogel ac mae’n lleihau’r cyfleoedd i chwarae triwant a gweithgareddau gwrthgymdeithasol cysylltiedig.

Cefnogir rhieni/gofalwyr a disgyblion ar lefel ysgol/darpariaeth addysg amgen i oresgyn rhwystrau i bresenoldeb reolaidd a thrwy ystod eang o strategaethau asesu ac ymyrryd. Defnyddir sancsiynau o unrhyw fath dim ond pan fo cydweithrediad rhieni yn y broses hon naill ai’n absennol neu’n cael ei ystyried yn annigonol i ddatrys y broblem sy’n bodoli. Mae’r sancsiwn ychwanegol hwn yn fodd o orfodi presenoldeb pan fo disgwyliad rhesymol y bydd ei ddefnydd yn sicrhau gwelliant.

**Polisi a Chyhoeddusrwydd**

Er mwyn sicrhau bod rhieni a gofalwyr yn gwbl ymwybodol o’r ddeddfwriaeth ar hysbysiadau cosb, disgwylir i bob ysgol, gyda chymorth eu corff llywodraethu, amlinellu’n glir yr wybodaeth hysbysiad cosb yn eu polisi presenoldeb a chyflwyno gwybodaeth ysgrifenedig i rieni ar ddechrau pob blwyddyn academaidd (Atodiad 1), a all fod yn llythyr Atodiad 1 neu drwy gylchlythyron yr ysgol.

Y diffiniad o riant/gofalwr fel y’i nodir yn adran 576 Deddf Addysg 1996 yw’r unigolyn y mae’r plentyn yn byw gydag ef, waeth beth yw ei berthynas â’r plentyn (“Rhieni” a “Cyfrifoldeb Rhiant”, Llywodraeth Cymru, 2007).

**Ymarferoldeb Cyfreithiol**

* Cost hysbysiad cosb yw £60 os caiff ei dalu o fewn 28 diwrnod i dderbyn yr hysbysiad;
* mae hyn yn codi i £120 os caiff ei dalu ar ôl 28 diwrnod ond o fewn 42 diwrnod i’w dderbyn;
* os na chaiff y gosb ei thalu’n llawn erbyn diwedd y 42 diwrnod mae’n rhaid i’r awdurdod lleol naill ai erlyn am y drosedd neu dynnu’r hysbysiad yn ôl.

Bydd yr erlyniad yn ymwneud â’r drosedd o fethu â sicrhau presenoldeb reolaidd y plentyn yn yr ysgol ac nid am beidio â thalu’r gosb. Bydd yr erlyniad yn cael ei ddwyn o dan adran 444 Deddf Addysg 1996.

Dim ond o dan amgylchiadau cyfyngedig, fel y nodir yn y cod ymddygiad hwn, y gellir tynnu hysbysiad yn ôl.

**Cyhoeddi hysbysiad cosb**

Er mwyn osgoi cyhoeddi hysbysiadau cosb dyblyg, yr ALl yn unig fydd yn gyfrifol am y trefniadau rheoli a phrosesu. Bydd gan swyddog awdurdodedig y disgresiwn i benderfynu a ddylid rhoi hysbysiad cosb i un neu fwy o rieni/gofalwyr plentyn. Yr amgylchiadau penodol ym mhob achos unigol fydd y ffactor penderfynu.

Bydd yr ALl yn gweithio mewn ymgynghoriad a phartneriaeth ag ysgolion a swyddogion heddlu lleol i sicrhau:

* bod y plentyn wedi’i gofrestru fel disgybl mewn ysgol yng Nghastell-nedd Port Talbot;
* bod cyflwyno Hysbysiadau Cosb Benodedig yn parhau i fod yn gyfrifoldeb y Gwasanaeth Lles Addysg (GLlA);
* gall penaethiaid, eu dirprwyon enwebedig a’r Heddlu wneud ceisiadau i roi HCB. Gall y Gwasanaeth Lles Addysg wneud ceisiadau hefyd;
* dim ond mewn achosion o absenoldeb anawdurdodedig y gellir rhoi hysbysiad cosb; dim ond ar gyfer troseddau pan fo’r ALl yn gallu ac yn fodlon erlyn y dylid cyflwyno hysbysiadau. Dylai’r ALl fod yn fodlon bod digon o dystiolaeth i ddangos bod y rhiant/gofalwr wedi cyflawni trosedd o dan adran 444(1) Deddf Addysg 1996;
* bydd y defnydd o hysbysiadau cosb yn cael ei gyfyngu i uchafswm o dri hysbysiad fesul rhiant o fewn cyfnod o 12 mis;
* gellir rhoi hysbysiadau cosb ar gyfer mwy nag un plentyn mewn achosion pan fo presenoldeb wael gan fwy nag un disgybl o fewn yr un teulu;
* ni fydd cyfyngiad ar y nifer o weithiau y gall rhiant dderbyn rhybudd ffurfiol o hysbysiad cosb posibl;
* os bydd y sawl sy’n derbyn hysbysiad cosb yn symud i ardal ALl arall yng Nghymru, yna bydd yr hysbysiad cosb yn symud gydag ef/hi;
* ni ellir rhoi hysbysiadau cosb os bydd achos cyfreithiol yn erbyn y rhiant/gofalwr o dan adran 444 Deddf Addysg 1996 wedi cychwyn neu’n cael ei ystyried ar adeg y cais (Rheoliadau adran 14 (b)).

**Amgylchiadau cyflwyno hysbysiad cosb**

Dylai’r prif feini prawf fod fel a ganlyn:

* pan fo disgybl wedi colli lleiafswm o 10 sesiwn (5 diwrnod ysgol) oherwydd absenoldebau anawdurdodedig yn ystod y tymor presennol a bod hynny’n achosi i bresenoldeb cyffredinol y disgybl fod yn is na 90% yn y flwyddyn ysgol hyd yma (nid oes raid i’r absenoldebau hyn fod yn olynol);
* absenoldebau anawdurdodedig o 10 sesiwn o leiaf (5 diwrnod ysgol) oherwydd gwyliau a gymerwyd yn ystod y tymor os yw’r absenoldebau’n achosi i bresenoldeb cyffredinol y disgybl fod yn is na 90% yn y flwyddyn ysgol hyd yma (nid oes raid i’r absenoldebau hyn fod yn olynol);
* cyrraedd yr ysgol yn hwyr yn barhaus h.y. ar ôl i’r gofrestr gau (cod ‘U’ fel yn Nogfen Arweiniad Codau 2010). At ddiben y ddogfen hon, mae ‘yn barhaus’ yn golygu cyrraedd yn hwyr i o leiaf 10 sesiwn o fewn un tymor; nid oes angen i’r rhain fod yn olynol ond dylent achosi i bresenoldeb cyffredinol yr ysgol fod yn is na 90% yn y flwyddyn ysgol hyd yma;

Dylid nodi mai dim ond drwy’r post y bydd hysbysiadau cosb yn cael eu cyflwyno; byth fel cam gweithredu ar unwaith, e.e. yn ystod Cyrch Triwantiaid. O ganlyniad, bydd swyddogion yn gallu sicrhau bod yr holl dystiolaeth sy’n ofynnol yn ei lle a bydd yn cyfyngu ar y risgiau iechyd a diogelwch i bawb.

**Cais ysgol i hysbysiad cosb gael ei rhoi**

Pan fo ysgol yn sylwi bod cyfnod o absenoldeb anawdurdodedig wedi digwydd, gellir cyflwyno cais i’r ALl am hysbysiad cosb. Gall pennaeth, yn flynyddol, roi awdurdod i ddirprwy enwebedig neu Bennaeth Cynorthwyol wneud cais am hysbysiadau cosb (Atodiad 2).

Dylai gwaith papur yr ysgol gynnwys:

* cadarnhad bod gwybodaeth wedi’i hanfon at bob rhiant ar ddechrau’r flwyddyn academaidd sy’n nodi’n glir y gallai rhieni dderbyn hysbysiad cosb;
* copi o ddogfen gofrestru’r disgybl;
* ffurflen gais am hysbysiad cosb wedi’i llenwi (Atodiad 3).

Ni ellir cyflwyno hysbysiad cosb mewn perthynas â Phlant sy’n Derbyn Gofal (CLA) sy’n destun ymyrraeth gyfredol yr ALl.

**Cais rhieni am wyliau yn ystod y tymor (heb ei awdurdodi gan yr ysgol)**

Dim ond pan fydd yr ysgol wedi cyflwyno’r gwaith papur angenrheidiol y bydd yr ALl yn ystyried rhoi hysbysiadau cosb y gofynnir amdanynt gan ysgol mewn ymateb i gais rhiant am absenoldeb anawdurdodedig. Dylai’r gwaith papur hwn gynnwys:

* copi o’r wybodaeth a anfonwyd at bob rhiant yn ystod y flwyddyn academaidd gyfredol sy’n nodi’n glir y gall rhieni dderbyn hysbysiad cosb;
* tystysgrif presenoldeb neu gofrestru y disgybl perthnasol;
* ffurflen gais am hysbysiad cosb wedi’i llenwi (Atodiad 3).

**Gweithdrefn ar gyfer cyflwyno hysbysiad cosb**

Bydd yr ALl yn ymateb i bob cais i gyflwyno hysbysiadau cosb o fewn deg diwrnod ysgol i’w derbyn ac os bydd yn fodlon bod yr holl wybodaeth berthnasol wedi’i chyflwyno a bod cychwyn yr hysbysiad cosb yn briodol (Atodiad 4). Yr ALl sy’n bennaf gyfrifol am ddatblygu’r protocol y bydd yr holl bartneriaid a enwir yn Rheoliadau Addysg (Hysbysiadau Cosb (Cymru) 2013) yn gweithredu oddi mewn iddo a bydd pob ALl yn cyflawni’r cyfrifoldeb ALl hwn. Gall pennaeth, ei ddirprwyon enwebedig, yr heddlu ac awdurdodau lleol cyfagos gynhyrchu ceisiadau. Gall Gwasanaeth Lles Addysg Cyngor Bwrdeistref Sirol Castell-nedd Port Talbot wneud cais hefyd. Mae’n rhaid i’r ALl sicrhau na fydd cyflwyno hysbysiad cosb yn gwrthdaro â strategaeth ymyrraeth gyfreithiol arall a ystyriwyd neu a gychwynnwyd o dan Ddeddf Addysg 444(1) neu 444(1A).

Mae’r weithdrefn fel a ganlyn:

* ALl yn derbyn cais am hysbysiad cosb a bydd gwiriadau perthnasol yn cael eu gwneud (Atodiad 3);
* ALl i anfon rhybudd ysgrifenedig ffurfiol at y rhiant/gofalwr yn ei hysbysu y gall dderbyn hysbysiad cosb. Ni fydd absenoldebau sy’n digwydd oherwydd gwyliau yn ystod y tymor yn cael rhybudd, oni bai bod nifer o wyliau wedi bod yn ystod un flwyddyn academaidd (Atodiad 5).
* ALl yn gosod cyfnod o 15 diwrnod ysgol i alluogi’r rhiant/gofalwr i ymateb. Yn ystod y pymtheg diwrnod, bydd gan rieni/gofalwyr yr hawl i gyflwyno tystiolaeth i’r ysgol os ydynt yn dymuno gwneud hynny, gan gynnwys tystiolaeth feddygol, i ddadlau na ddylid rhoi’r hysbysiad cosb.
* Mater i’r pennaeth/unigolyn enwebedig yw penderfynu a yw’r dystiolaeth yn cael ei derbyn a’r gofrestr yn cael ei diwygio.
* Er enghraifft, os yw’r absenoldebau’n cael eu cyfiawnhau gan dystiolaeth feddygol, efallai y bydd angen cywiro’r cofrestrau gan ddefnyddio’r cod priodol. Mewn achosion o’r fath ni all yr Awdurdod Lleol gyflwyno’r hysbysiad cosb.
* Os nad oes tystiolaeth yn cael ei chyflwyno, neu os nad yw’r pennaeth/unigolyn enwebedig yn derbyn yr absenoldebau, gall yr ALl gyflwyno hysbysiad cosb drwy bost dosbarth cyntaf (Atodiad 6);
* Os gwneir y taliad, ni fydd unrhyw gamau pellach;
* Os na wneir taliad, yna bydd yr achos naill ai’n cael ei dynnu’n ôl neu’n arwain at erlyniad o dan adran 444 Deddf Addysg 1996.

Penodir Cydlynydd y Tîm Cynnal Plant a Theuluoedd a Rheolwr y Gwasanaeth Lles Addysg yn swyddogion awdurdodedig at ddibenion cyflwyno a thynnu Hysbysiadau Cosb yn ôl o dan Adran 444A Deddf Addysg 1996 ac unrhyw Reoliadau a wneir o dan y Ddeddf honno.

**Talu hysbysiad cosb**

* Bydd manylion y trefniadau talu ar yr hysbysiad cosb.
* Unwaith y gwneir y taliad, bydd atebolrwydd y rhiant/gofalwr am y cyfnod dan sylw yn cael ei ryddhau ac ni ellir wedyn ei erlyn dan bwerau gorfodi eraill (adran 444 Deddf Addysg 1996) am yr un cyfnod a gwmpesir gan yr hysbysiad.
* Bydd yr ALl yn cadw refeniw hysbysiadau cosb er mwyn talu costau gorfodi. Fodd bynnag, mae’n rhaid ildio unrhyw warged i Gronfa Gyfunol Cymru.
* Nid oes modd talu fesul tipyn

**Peidio â thalu hysbysiad cosb**

Gall peidio â thalu hysbysiad cosb arwain at erlyniad o dan Adran 444 Deddf Addysg 1996.

**Tynnu hysbysiad cosb yn ôl**

Nid oes unrhyw hawl statudol i apelio yn erbyn cyflwyno hysbysiad cosb, ond pan fo rhiant yn herio cyflwyno hysbysiad cosb, gall gyflwyno cwynion i’r ALl a/neu ddewis wynebu achos yn y Llys Ynadon o dan adran 444 Deddf Addysg 1996 lle gellir dadlau’n llawn yr holl faterion sy’n ymwneud â’r hysbysiad cosb.

Unwaith y caiff hysbysiad cosb ei gyflwyno, ni ellir ei dynnu’n ôl oni bai bod yr ALl yn fodlon:

* bod yr hysbysiad cosb wedi’i gyflwyno i’r unigolyn anghywir;
* na ddylai’r hysbysiad cosb fod wedi’i gyflwyno, h.y. os yw wedi’i gyflwyno y tu allan i delerau’r Cod Ymddygiad hwn neu nad oes trosedd wedi’i chyflawni;
* bod amgylchiadau’r achos yn cyfiawnhau ei dynnu’n ôl;
* bod gwallau ansylweddol yn yr hysbysiad.

Pan fo hysbysiad cosb yn cael ei dynnu’n ôl yn unol â’r uchod, bydd y sawl sydd wedi derbyn yr hysbysiad yn cael gwybod ei fod wedi’i dynnu’n ôl a bydd unrhyw swm a dalwyd yn cael ei ad-dalu i’r unigolyn a’i talodd. Ni fydd unrhyw achos yn parhau nac yn cael ei gychwyn yn erbyn derbynnydd yr hysbysiad am y drosedd a nodwyd yn yr hysbysiad a dynnwyd yn ôl mewn cysylltiad ag ef, neu am drosedd o dan adrannau 444(1)/444(1A) Deddf Addysg 1996 am y drosedd sy’n codi o’r un amgylchiadau.

**Adolygiad blynyddol ac adrodd**

Bydd yr ALl yn gwerthuso effeithiolrwydd hysbysiadau cosb bob blwyddyn ac yn diwygio ei strategaeth orfodi gyffredinol fel y bo’n briodol. Bydd yr adroddiad hwn ar gael i bennaeth y gwasanaeth.

**Sut i gael rhagor o wybodaeth**

Mae rhagor o wybodaeth am weithrediad y Cod Ymddygiad hwn a Hysbysiadau Cosb yng Nghastell-nedd Port Talbot ar gael oddi wrth:

Y Gwasanaeth Lles Addysg, Adran Addysg, Y Ganolfan Ddinesig, Port Talbot. SA13 1PJ. Ffôn: 01639 763600. E-bost: [ews@npt.gov.uk](mailto:ews@npt.gov.uk)

### Esiamplau o Atodiadau

Atodiad 1: Llythyr ysgol

Atodiad 2: Ffurflen awdurdodi penaethiaid

Atodiad 3: Ffurflen gais hysbysiad cosb

Atodiad 4: Rhestr wirio ALl

Atodiad 5: Hysbysiad rhybuddio

Atodiad 6: Llythyr hysbysiad cosb

Atodiad 7: Siart Llif HCB

#### Cyfeiriadau

Deddf Plant 1989 - diffinio “rhiant”;

“Rhieni” a “Cyfrifoldeb Rhiant” (Llywodraeth Cymru 2007) Deddf Addysg 1996 – adran 444;

Rheoliadau Addysg (Hysbysiadau Cosb) (Cymru) 2013;

Confensiwn y Cenhedloedd Unedig ar Hawliau’r Plentyn (yr hawl i addysg Erthygl 28).

### Atodiad 1

Annwyl Riant/Gwarcheidwad,

**Hysbysiadau Cosb – Absenoldeb Anawdurdodedig o’r Ysgol.**

Mae’r llythyr hwn yn eich rhybuddio am gyflwyno Hysbysiadau Cosb am absenoldebau anawdurdodedig o’r ysgol.

Mae’r Awdurdod Lleol yn credu bod unrhyw absenoldeb o’r ysgol, am ba bynnag reswm, yn niweidiol i gyfleoedd bywyd hirdymor plentyn, felly dylid eu hosgoi os yn bosibl. Mae lleihau absenoldebau o’r ysgol yn flaenoriaeth allweddol, yn genedlaethol ac yn lleol, oherwydd bod colli ysgol yn niweidio lefel cyrhaeddiad disgybl, yn tarfu ar drefn arferol ysgol a gall olygu bod disgybl yn fwy agored i ymddygiad gwrthgymdeithasol a throseddau ieuenctid.

Defnyddir Hysbysiad Cosb yn hytrach nag erlyniad gyda’r nod o geisio sicrhau gwelliant ym mhresenoldeb y disgybl.

Gellir cyflwyno Hysbysiad Cosb yn sgil cais gan y Pennaeth, yr Heddlu, neu gan Wasanaethau Lles Addysg yr awdurdod lleol mewn perthynas ag absenoldeb heb ei awdurdodi. Os bydd y rhiant/gofalwr yn rhoi rheswm dros yr absenoldeb, yna penderfyniad y pennaeth fydd derbyn neu wrthod hwnnw, gan sicrhau bod y gofrestr wedi’i marcio’n briodol. Nid oes cyfyngiad ar nifer y rhybuddion ffurfiol y gellir eu rhoi.

Os gwneir cais am hysbysiad cosb, bydd y rhiant/gofalwr yn cael llythyr rhybudd sy’n rhoi 15 diwrnod iddynt ddarparu tystiolaeth i’r Awdurdod Lleol bod cyfiawnhad dros yr absenoldebau anawdurdodedig ac y dylid diwygio’r gofrestr. Os bydd yr absenoldebau anawdurdodedig yn ganlyniad i gymryd gwyliau yn ystod amser ysgol, ni fydd rhybudd yn cael ei roi, ond gall rhieni fod yn agored i hysbysiad cosb.

Os na fydd presenoldeb yn yr ysgol yn gwella, bydd yr **hysbysiad cosb yn cael ei roi**. **Bydd taliad** o £60 **yn ddyledus** yn y lle cyntaf a all godi i £120 os na chaiff ei dalu’n llawn o fewn 28 diwrnod. Os na thelir y gosb, bydd yr Awdurdod Lleol (ALl) yn ystyried **cychwyn achos erlyn yn erbyn rhiant / rhieni** am y drosedd wreiddiol, sef ‘methu â sicrhau bod disgybl cofrestredig yn mynychu’r ysgol yn rheolaidd’ o dan **Adran 444(1) neu (1A)** Deddf Addysg 1996.

Cofiwch, os oes rhesymau dros absenoldeb eich plentyn o’r ysgol, yna gallwch ofyn am gymorth ac arweiniad gan staff yr ysgol. Dylech ofyn cyn i’r absenoldeb fynd yn broblem.

### Atodiad 2

**Adran Addysg**

**I’w lenwi ar ddechrau pob blwyddyn academaidd.**

Rwyf i, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Pennaeth

Ysgol \_\_\_\_\_\_\_\_\_\_\_\_\_\_\_\_\_\_\_\_\_\_, drwy hyn yn awdurdodi:-

**\_\_\_\_\_\_\_\_\_\_\_\_\_\_\_**

Dirprwy/Pennaeth Cynorthwyol [dileer fel y bo’n briodol] yn yr ysgol a grybwyllir uchod i ofyn am Hysbysiadau Cosb.

* yn unol â **DEDDF ADDYSG 1996 (ADRAN 444 (1) a/neu (1A) ) / RHEOLIADAU ADDYSG (HYSBYSIADAU COSB) (CYMRU) 2013 / Cod Ymddygiad Lleol Castell-nedd Port Talbot, Hysbysiadau Cosb Benodedig Addysg.**

Llofnodwyd: ­­­­­­­ \_\_\_\_\_\_\_\_\_\_\_\_\_\_\_\_\_\_\_

Enw (mewn llythrennau breision): \_\_\_\_\_\_\_\_\_\_\_\_\_\_\_\_\_\_\_

Dyddiad: \_\_\_\_\_\_\_\_\_\_\_\_\_\_\_\_\_\_\_

**Atodiad 3**

**CAIS AM HYSBYSIAD COSB**

**RHEOLIADAU ADDYSG (HYSBYSIAD COSB) (CYMRU) 2013**

Gofynnaf i’r Awdurdod Lleol (Gwasanaeth Lles Addysg) ystyried rhoi Hysbysiad Cosb i’r unigolyn a enwir isod fel rhiant (rhieni)/gofalwr dydd i ddydd\* y disgybl canlynol. *(\*Mae “rhiant”, mewn perthynas â phlentyn neu berson ifanc, yn cynnwys unrhyw un nad yw’n rhiant i’r plentyn ond sydd â chyfrifoldeb rhiant drosto, neu sydd â gofal o ddydd i ddydd dros y plentyn). ( Deddf Addysg 1996)*

Gwneir y cais hwn yn unol â’r meini prawf a amlinellir yn y Fframwaith Presenoldeb ar gyfer Cymru Gyfan a’r cod ymddygiad HCB.

* Colli o leiaf 10 sesiwn (pum diwrnod ysgol) oherwydd absenoldebau anawdurdodedig.
* O leiaf 10 sesiwn (pum diwrnod ysgol) o ganlyniad i wyliau yn ystod y tymor (cod G).
* O leiaf 10 sesiwn o gyrraedd yr ysgol yn hwyr yn barhaus h.y. ar ôl i’r gofrestr gau (cod ‘U’).
* Cyfuniad o’r uchod

(Nid oes rhaid i’r rhain fod yn olynol a gallant fod yn gyfuniad o’r uchod)

Presenoldeb ar adeg y cais: \_\_\_\_\_\_\_\_\_\_ % sy’n dod â phresenoldeb cyffredinol y disgybl i lai na 90% yn y flwyddyn ysgol hyd yma. Blwyddyn ysgol flaenorol \_\_\_\_\_\_\_\_\_\_\_\_\_\_\_\_\_%

Ystod dyddiad y cais:

Diwrnod cyntaf absenoldeb anawdurdodedig \_\_\_\_\_\_\_\_\_\_\_\_\_\_\_\_\_\_\_\_\_\_\_ hyd at ddiwrnod olaf absenoldeb anawdurdodedig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Manylion y Disgybl**

Enw’r Disgybl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dyddiad Geni \_\_\_\_\_\_\_\_\_\_\_\_ Blwyddyn Ysgol\_\_\_\_\_\_

Cyfeiriad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rhiant/Gofalwr y rhoddir Hysbysiad Cosb iddo:**

Enw Llawn Rhiant/Gofalwr1:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cyfeiriad os yw’n wahanol i’r uchod:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Datganiad y Pennaeth**

* Hyd eithaf fy ngwybodaeth, nid oes unrhyw amgylchiadau eithriadol i’w hystyried wrth wneud y cais hwn.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dyddiad:\_\_\_\_\_\_\_\_\_\_\_\_\_\_\_\_\_\_\_\_

**Atodiad 4**

**CAIS AM HYSBYSIAD COSB**

**RHESTR WIRIO ABSENOLDEB ANAWDURDODEDIG GLlA**

Dyddiad y derbyniwyd y Cais am Hysbysiad Cosb: \_\_\_\_\_\_\_\_\_\_\_\_\_\_\_\_\_\_\_\_\_\_

Enw’r Disgybl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ysgol \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enw’r unigolyn sy’n gofyn am Hysbysiad Cosb \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Enw:**

Gofalwr o ddydd i ddydd (1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gofalwr o ddydd i ddydd (2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I fodloni’r meini prawf:

1. A yw’r unigolyn a enwir uchod wedi derbyn Hysbysiad Cosb o’r blaen?

Gofalwr o ddydd i ddydd (1) Ydy  Nac ydy  Dyddiad cyflwyno: \_\_\_\_\_

Gofalwr o ddydd i ddydd (2) Ydy  Nac ydy  Dyddiad cyflwyno: \_\_\_\_\_

2. Beth oedd presenoldeb y disgybl yn y 12 mis cyn yr absenoldeb anawdurdodedig diwethaf : \_\_\_\_\_\_\_\_\_\_\_\_% (heb gynnwys absenoldebau awdurdodedig)

3. Pa ymyriadau/cynigion cymorth a weithredwyd gan yr ysgol i osgoi’r cais hwn (cofiwch gynnwys amlinelliad o ymgysylltiad rhieni):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. A yw’r achos yn agored i’r Gwasanaeth Lles Addysg

Ydy  Enw’r GLlA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nac ydy

Os “ydy” amlinellwch yr achos a’r camau gweithredu hyd yma yn fras:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. A fu:

* O leiaf 10 sesiwn (pum diwrnod ysgol) wedi’u colli oherwydd absenoldebau anawdurdodedig yn ystod y tymor presennol a hynny’n achosi i bresenoldeb cyffredinol y disgybl fod yn is na 90% yn y flwyddyn ysgol hyd yma (nid oes raid i’r absenoldebau hyn fod yn olynol)
* Absenoldebau anawdurdodedig o 10 sesiwn o leiaf (5 diwrnod ysgol) oherwydd gwyliau a gymerwyd yn ystod y tymor os yw’r absenoldebau’n achosi i bresenoldeb cyffredinol y disgybl fod yn is na 90% yn y flwyddyn ysgol hyd yma (nid oes raid i’r absenoldebau hyn fod yn olynol)
  + A gyflwynwyd cais rhiant, gan riant, am absenoldeb anawdurdodedig ar gyfer gwyliau Do  Naddo
* Cyrraedd yr ysgol yn hwyr yn barhaus h.y. ar ôl i’r gofrestr gau (cod ‘U’) fel yn Nogfen Canllawiau Codau 2010. Mae “parhaus” at ddiben y ddogfen hon yn golygu cyrraedd o leiaf 10 sesiwn yn hwyr o fewn un tymor; nid oes angen i’r rhain fod yn olynol ac maent yn dod â phresenoldeb cyffredinol yr ysgol yn is na 90% yn y flwyddyn ysgol hyd yma.
* Rhieni/gofalwyr wedi methu ag ymgysylltu â’r ysgol a/neu’r GLlA mewn ymdrechion i wella presenoldeb.

**Camau Cyfreithiol:**

10. A yw’r rhiant/gofalwr hwn wedi’i erlyn yn ystod y 12 mis diwethaf Dyddiad:

Canlyniad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A roddwyd Rhybudd Swyddogol: DO  Dyddiad………… NADDO

**Camau Gweithredu Hysbysiad Cosb GLlA:**

A oes atgyfeiriad priodol wedi’i wneud:

OES  Dyddiad: \_\_\_\_\_\_\_\_\_

NAC OES  Dyddiad a’r rheswm na chafodd ei dderbyn. \_\_\_\_\_\_\_\_\_\_\_\_\_\_

Dyddiad cyflwyno llythyr rhybudd (nid ar gyfer gwyliau yn ystod y tymor): \_\_\_\_

Dyddiad adolygu (15 diwrnod ar ôl rhoi rhybudd): \_\_\_\_\_\_\_\_\_\_\_\_\_\_\_\_\_\_\_

Dyddiad cyflwyno’r Hysbysiad: \_\_\_\_\_\_\_\_\_\_\_\_\_\_\_

**CYFEIRNOD YR HYSBYSIAD**: \_\_\_\_\_\_\_\_\_

Dyddiad 28 diwrnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dyddiad ar ddiwedd y Rhybudd: \_\_\_\_\_\_\_\_\_\_\_\_\_\_\_\_\_\_\_\_\_\_

A dalwyd y rhybudd: DO  Dylid cau’r achos.

NADDO  Angen trafod opsiynau erlyn gyda’r Rheolwr.

Unrhyw wybodaeth ychwanegol sy’n berthnasol i’r achos hwn:

Presenoldeb y disgybl ar ddiwedd y flwyddyn academaidd:

**Atodiad 5**

**DEDDF ADDYSG 1996 (Adran 444 (1) AC (1A))**

**RHEOLIADAU ADDYSG (HYSBYSIADAU COSB) (CYMRU) 2013**

**HYSBYSIAD RHYBUDDIO**

Annwyl Riant / Gofalwr,

**YNGHYLCH: RHYBUDD COSB BENODEDIG**

Mae Cyngor Bwrdeistref Sirol Castell-nedd Port Talbot wedi ailgyflwyno hysbysiadau cosb fel mesur i orfodi presenoldeb reolaidd yn yr ysgol. Gall rhieni unrhyw blentyn sydd â deg neu fwy o sesiynau anawdurdodedig mewn tymor, gan ddod â phresenoldeb cyffredinol y flwyddyn ysgol i lai na 90%, o bosibl dderbyn dirwy o hyd at £120.

Ysgrifennaf i fynegi fy mhryderon ynghylch presenoldeb eich plentyn sy’n ddisgybl cofrestredig yn Ysgol xxxxxx. Ar hyn o bryd, xxxx% yw presenoldeb xxxxxxx. O ganlyniad, mae’r hysbysiad rhybuddio hwn wedi’i gyflwyno.

Mae’r hysbysiad hwn yn rhoi 15 diwrnod i chi ddarparu tystiolaeth i’r Awdurdod Lleol o’r rheswm dros yr absenoldebau hyn, er mwyn canfod a oes cyfiawnhad drostynt ac y dylid diwygio’r gofrestr. Os na cheir tystiolaeth “neu” os nad oes gwelliant ym mhresenoldeb reolaidd eich plentyn yn yr ysgol, bydd hysbysiad cosb yn cael ei roi, heb unrhyw hysbysiadau pellach.

Cynghoraf yn gryf y dylai unrhyw absenoldebau pellach oherwydd salwch gael eu hegluro gyda thystiolaeth feddygol. Er enghraifft, copi o’r presgripsiwn neu ddangos y blwch/potel meddyginiaeth a roddwyd i’ch plentyn efallai. Gall methu â darparu tystiolaeth feddygol olygu bod eich plentyn yn derbyn marc absenoldeb anawdurdodedig ar y gofrestr.

Mae absenoldeb o’r ysgol, am ba bynnag reswm, yn niweidiol i gyfleoedd bywyd hirdymor plentyn, felly dylid eu hosgoi os yn bosibl. Mae lleihau absenoldebau o’r ysgol yn flaenoriaeth allweddol, yn genedlaethol ac yn lleol, oherwydd bod colli ysgol yn niweidio lefel cyrhaeddiad disgybl, yn tarfu ar drefn arferol ysgol a gall olygu bod disgybl yn fwy agored i ymddygiad gwrthgymdeithasol a throseddau ieuenctid.

Os **cyflwynir hysbysiad cosb, bydd taliad** o £60 **yn ddyledus** yn y lle cyntaf a all godi i £120 os na chaiff ei dalu’n brydlon. Os na thelir y gosb, bydd yr Awdurdod Lleol (ALl) yn ystyried **cychwyn achos erlyn yn erbyn rhiant / rhieni** am y drosedd wreiddiol, sef ‘methu â sicrhau bod disgybl cofrestredig yn mynychu’r ysgol yn rheolaidd’ o dan **Adran 444(1) neu (1A)** Deddf Addysg 1996.

Cofiwch, rydym yma i’ch cefnogi, felly os oes rhesymau pam mae eich plentyn yn colli’r ysgol, yna gallwch ofyn am gefnogaeth ac arweiniad gan staff sydd wedi’u lleoli yn ysgol eich plentyn.

Yr eiddoch yn gywir,

Hayley Thomas

**Rheolwr y Gwasanaeth Lles Addysg**

**Atodiad 6**



**FPN 1**

**Cyfeirnod:** (ein cyfeirnod)

**Adran Addysg**

**HYSBYSIAD COSB**

**DEDDF ADDYSG 1996 - ADRAN 444A**

**RHEOLIADAU ADDYSG (HYSBYSIADAU COSB) (CYMRU) 2013**

**CBS Castell-nedd Port Talbot, Cod Ymddygiad Lleol, ar gyfer Hysbysiadau Cosb am Bresenoldeb Ysgol Afreolaidd**

Annwyl

Yn unol â Chod Ymddygiad Hysbysiad Cosb Awdurdod Lleol ar **xx/xx/xx** rhoddwyd rhybudd i chi a oedd yn caniatáu 15 diwrnod i chi ddarparu tystiolaeth i egluro’r rhesymau dros yr absenoldebau anawdurdodedig ar gofnod eich plentyn.

Mae’r dystiolaeth hon naill ai heb ei chyflwyno, neu heb dderbyn y dystiolaeth a ddarparwyd ac awdurdodi’r absenoldebau.

Felly mae’r penderfyniad wedi’i wneud i roi Hysbysiad Cosb i chi o dan Reoliadau Hysbysiad Cosb Addysg (Cymru) 2013.

Mae eich Hysbysiad Cosb ynghlwm ac mae’n bwysig eich bod yn darllen y ddogfennaeth yn ofalus. **Amgaeir copi o’r anfoneb ar gyfer talu’r hysbysiad cosb hwn. Mae cyfarwyddiadau Talu yn Llawn ar gefn yr anfoneb hon.**

Bydd staff **xx** a’r Gwasanaeth Lles Addysg yn parhau i weithio gyda chi er mwyn cynyddu presenoldeb eich plentyn ond eich cyfrifoldeb chi fel rhiant yw sicrhau bod eich plentyn yn mynychu’r ysgol ac yn cyflawni ei lawn botensial.

Yr eiddoch yn gywir,

Hayley Thomas

Rheolwr

Gwasanaeth Lles Addysg

**FPN 1**

**Cyfeirnod:** NPTxxxxxx

**Adran Addysg**

**HYSBYSIAD COSB**

**DEDDF ADDYSG 1996 - ADRAN 444A**

**RHEOLIADAU ADDYSG (HYSBYSIADAU COSB) (CYMRU) 2013**

**CBS Castell-nedd Port Talbot, Cod Ymddygiad Lleol, ar gyfer Hysbysiadau Cosb am Bresenoldeb Ysgol Afreolaidd**

**Rhan 1**

Os bydd plentyn o oedran ysgol gorfodol sy’n ddisgybl cofrestredig mewn ysgol yn methu â mynychu’r ysgol / darpariaeth amgen yn rheolaidd neu’n methu â mynychu’n rheolaidd, mae rhiant/gofalwr y plentyn yn euog o drosedd o dan Adran 444A Deddf Addysg 1996.

Rhiant/Gofalwr:

Enw’r Plentyn:

Cyfeiriad;

Cod Post:

Ni dderbynnir taliadau hwyr ac nid oes cyfleuster i dalu mewn rhandaliadau.

**Tynnu’n ôl**

Dim ond y GLlA (Tîm Cymorth Ysgolion a Theuluoedd) gaiff dynnu’r Hysbysiad hwn yn ôl os ydym yn fodlon:-

Bod yr Hysbysiad Cosb wedi’i roi i’r unigolyn anghywir;

Na ddylai’r Hysbysiad Cosb fod wedi’i gyflwyno, h.y. ar ôl ei gyflwyno y tu allan i delerau’r Cod Ymddygiad hwn (neu lle nad oes trosedd wedi’i chyflawni); neu fod amgylchiadau’r achos yn cyfiawnhau ei dynnu’n ôl.

Os credwch fod yr hysbysiad wedi’i gyflwyno’n anghywir, dylech gysylltu â CBS Castell-nedd Port Talbot cyn gynted â phosibl i ofyn iddo gael ei dynnu’n ôl, gan nodi pam y credwch fod yr hysbysiad wedi’i gyflwyno’n anghywir. Bydd Castell-nedd Port Talbot yn ystyried eich cais ac yn cysylltu â chi i roi gwybod a yw’r hysbysiad yn cael ei dynnu’n ôl. Os na chaiff y rhybudd ei dynnu’n ôl ac os nad ydych yn talu, byddwch yn agored i gael eich erlyn am y drosedd.

Cyhoeddir yr hysbysiad hwn gan **Hayley Thomas**.

Llofnodwyd:

Swydd: **Rheolwr y Gwasanaeth Lles Addysg**

Dyddiad cyflwyno:

**Manylion Cyswllt**

Os oes gennych unrhyw ymholiadau am yr hysbysiad hwn, cysylltwch â’r:

Gwasanaeth Lles Addysg

Rydych yn rhiant/gofalwr i **xx** sy’n ddisgybl cofrestredig yn **xx** ac sy’n methu â mynychu’r ysgol yn rheolaidd oherwydd:-

Rhwng diwrnod 1af yr absenoldeb anawdurdodedig xx/xx/xx a diwrnod olaf yr absenoldeb xx/xx/xx methodd y disgybl â mynychu’r ysgol yn rheolaidd gan ddod â phresenoldeb cyffredinol eich plentyn yn yr ysgol i lai na 90% oherwydd absenoldebau anawdurdodedig.

Mae’r Hysbysiad hwn yn rhoi cyfle i chi dalu cosb yn lle cael eich erlyn am y drosedd a nodir uchod. Mae taliad o £60 i’w wneud o fewn 28 diwrnod i’r hysbysiad hwn. Os talwch y gosb hon o fewn y terfynau amser a nodir isod byddwch yn rhyddhau eich atebolrwydd am y drosedd ac ni chymerir unrhyw gamau pellach yn eich erbyn mewn cysylltiad â’r drosedd hon fel y nodir yn yr Hysbysiad hwn.

Dylid talu o fewn 28 diwrnod h.y. erbyn **xx/xx/xx**

Mae’r llythyr hwn yn ymwneud â chyfeirnod anfoneb: **NULL** sydd wedi’i anfon atoch ar wahân. Mae cyfarwyddiadau talu llawn ar gefn yr anfoneb.

Os caiff ei thalu ar ôl 28 diwrnod ond o fewn 42 diwrnod h.y. erbyn **xx/xx/xx** caiff y gosb ei dyblu i £120.

Os na dderbynnir taliad erbyn xx/xx/xx (42 diwrnod ers y dyddiad derbyn), efallai y cewch eich erlyn am y drosedd ac felly cewch ddirwy o hyd at £1000 o dan adran 444(1) a £2,500 o dan adran 444(1A) neu hyd at dri mis o garchar.

**Atodiad 7** **Siart Llif Hysbysiad Cosb**

Pryderon ynghylch presenoldeb disgyblion
Islaw 90% gydag Absenoldebau Anawdurdodedig
Cais am Hysbysiad Cosb wedi’i dderbyn gan y pennaeth

Swyddog dynodedig yr ALl yn gwirio bod meini prawf allweddol wedi’u bodloni a’i fod yn briodol i atgyfeirio

Os Na - Ni ddylid dilyn gweithdrefn HC. Adborth i’w ddarparu i’r ysgol gan swyddog dynodedig yr ALl ynghylch pam nad yw HC yn briodol yn yr achos hwn

Os Ie - Swyddog dynodedig yr ALl yn anfon rhybudd ysgrifenedig ffurfiol at y rhiant yn ei hysbysu y gall dderbyn hysbysiad cosb

Absenoldeb Anawdurdodedig Pellach yn ystod cyfnod gwella 15 diwrnod ysgol

Os Na - Dim camau pellach

Os Ie - Hysbysiad Cosb yn cael ei roi gan swyddog dynodedig yr ALl

Rhiant yn talu o fewn 28 diwrnod 

Os Ie - Rhyddhau’r drosedd: dim camau pellach

Os Na - Diwrnod 29: Swyddog dynodedig yr ALl yn anfon llythyr yn nodi bod y cyfnod talu £60 wedi mynd heibio a’r HC yn £120 i’w dalu o fewn 14 diwrnod

Taliad yn cael ei wneud o fewn 14 diwrnod arall (42 diwrnod ers cyflwyno’r HC)

Na - Paratoi ffeil i fynd i’r llys

